CELEX: 32013D0716
Language: ro
Date: 2013-12-04 00:00:00
Title: 2013/716/UE: Decizia de punere în aplicare a Comisiei din 4 decembrie 2013 de modificare a Deciziei de punere în aplicare 2011/861/UE de acordare a unei derogări temporare de la regulile de origine prevăzute în anexa II la Regulamentul (CE) nr. 1528/2007 al Consiliului, pentru a ține seama de situația specială din Kenya în ceea ce privește fileul de ton [notificată cu numărul C(2013) 8537]

6.12.2013   
            
            
               RO
            
            
               Jurnalul Oficial al Uniunii Europene
            
            
               L 326/45
            
         DECIZIA DE PUNERE ÎN APLICARE A COMISIEI
   din 4 decembrie 2013
   de modificare a Deciziei de punere în aplicare 2011/861/UE de acordare a unei derogări temporare de la regulile de origine prevăzute în anexa II la Regulamentul (CE) nr. 1528/2007 al Consiliului, pentru a ține seama de situația specială din Kenya în ceea ce privește fileul de ton
   [notificată cu numărul C(2013) 8537]
   (2013/716/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1528/2007 al Consiliului din 20 decembrie 2007 privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea acordurilor de parteneriat economic (1), în special articolul 36 alineatul (4) din anexa II,
   întrucât:
   
               (1)
            
            
               La 19 decembrie 2011, Comisia a adoptat Decizia de punere în aplicare 2011/861/UE (2) de acordare a unei derogări temporare de la regulile de origine prevăzute în anexa II la Regulamentul (CE) nr. 1528/2007, pentru a ține seama de situația specială din Kenya în ceea ce privește fileul de ton. Prin Decizia de punere în aplicare 2012/208/UE a Comisiei (3) s-a acordat o prelungire a acestei derogări temporare până la 31 decembrie 2013.
            
         
               (2)
            
            
               La 22 iulie 2013, în conformitate cu articolul 36 din anexa II la Regulamentul (CE) nr. 1528/2007, Kenya a solicitat o nouă prelungire a respectivei derogări de la regulile de origine prevăzute în anexa în cauză pentru 2 000 de tone de file de ton pentru perioada cuprinsă între 1 ianuarie 2014 și 31 decembrie 2014. La 3 octombrie 2013, Kenya a prezentat informații suplimentare împreună cu o solicitare revizuită pentru 1 500 de tone de file de ton pentru perioada cuprinsă între 1 ianuarie 2014 și 30 septembrie 2014.
            
         
               (3)
            
            
               Conform informațiilor furnizate de Kenya, livrările de ton rămân neobișnuit de reduse raportat la variația sezonieră normală, iar proprietarii de nave nu doresc să își asume riscul de a furniza ton crud din cauza actelor de piraterie. Prin urmare, Kenya nu este încă în măsură să respecte regulile de origine prevăzute în anexa II la Regulamentul (CE) nr. 1528/2007 după expirarea derogării la 31 decembrie 2013.
            
         
               (4)
            
            
               Având în vedere că situația din Kenya în ceea ce privește fileul de ton nu s-a ameliorat încă suficient, o prelungire a derogării este justificată. Ar trebui să se acorde o prelungire până la 30 septembrie 2014.
            
         
               (5)
            
            
               Prin urmare, Decizia de punere în aplicare 2011/861/UE ar trebui modificată în consecință.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului Codului vamal,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2011/861/UE se modifică după cum urmează:
   
               1.
            
            
               articolul 2 se înlocuiește cu următorul text:
               „Articolul 2
               Derogarea prevăzută la articolul 1 se aplică produselor și cantităților stabilite în anexă, provenind din Kenya, care sunt declarate pentru a fi puse în liberă circulație pe teritoriul Uniunii în perioada 1 ianuarie 2011-30 septembrie 2014 sau până la data aplicării provizorii a Acordului de parteneriat economic dintre Comunitatea Africii de Est, pe de-o parte, și Uniunea Europeană și statele sale membre, pe de altă parte, în cazul în care această dată este anterioară.”;
            
         
               2.
            
            
               articolul 6 se înlocuiește cu următorul text:
               „Articolul 6
               Prezenta decizie se aplică de la 1 ianuarie 2011 până la 30 septembrie 2014.”;
            
         
               3.
            
            
               anexa se înlocuiește cu textul din anexa la prezenta decizie.
            
         Articolul 2
   Prezenta decizie se aplică de la 1 ianuarie 2014.
   Articolul 3
   Prezenta decizie se adresează statelor membre.
   
      Adoptată la Bruxelles, 4 decembrie 2013.
      
         
            Pentru Comisie
         
         Algirdas ŠEMETA
         
            Membru al Comisiei
         
      
   
   
      (1)  JO L 348, 31.12.2007, p. 1.
   
      (2)  Decizia de punere în aplicare 2011/861/UE a Comisiei din 19 decembrie 2011 de acordare a unei derogări temporare de la regulile de origine prevăzute în anexa II la Regulamentul (CE) nr. 1528/2007 al Consiliului, pentru a ține seama de situația specială din Kenya în ceea ce privește fileul de ton (JO L 338, 21.12.2011, p. 61).
   
      (3)  Decizia de punere în aplicare 2012/208/UE a Comisiei din 20 aprilie 2012 de modificare a Deciziei de punere în aplicare 2011/861/UE de acordare a unei derogări temporare de la regulile de origine prevăzute în anexa II la Regulamentul (CE) nr. 1528/2007 al Consiliului, pentru a ține seama de situația specială din Kenya în ceea ce privește fileul de ton (JO L 110, 24.4.2012, p. 39).
   
      ANEXĂ
      
         
            „ANEXĂ
            
                        Nr. de ordine
                     
                     
                        Codul NC
                     
                     
                        Descrierea produselor
                     
                     
                        Perioade
                     
                     
                        Cantități
                        (în tone)
                     
                  
                        09.1667
                     
                     
                        1604 14 16
                     
                     
                        File de ton
                     
                     
                        De la 1.1.2011 până la 31.12.2011
                     
                     
                        2 000
                     
                  
                        De la 1.1.2012 până la 31.12.2012
                     
                     
                        2 000
                     
                  
                        De la 1.1.2013 până la 31.12.2013
                     
                     
                        2 000
                     
                  
                        De la 1.1.2014 până la 30.9.2014
                     
                     
                        1 500”